ရန်ႏတကုင်ႏတက္ကသိုလ်ႏ

thumb|ရန်ႏတကုင်ႏတက္ကသိုလ်ႏ ထူႏဗွဲ့တောမ်ႏဖဲ့ꩻစွုမ်ႏသွုံꩻဟော်တန်
**ရန်ႏတကုင်ႏတက္ကသိုလ်ႏ** (အဲင်းကလေတ်: University of Yangon / Rangoon University) နဝ်ꩻ အဝ်ႏဒျာႏ ဝေင်ꩻတန်ရန်ႏတကုင်ႏ၊ ဝေင်ꩻနယ်ႏကမာယွတ်၊ နောင်အင်းလျားဖဲ့ꩻတွို့ꩻနဝ် ပီတဖူꩻတောမ်ႏ တက္ကသိုလ်ႏရိပ်သာ တဖူꩻဆွုမ်ႏကိုသွူ။ တက္ကသိုလ်ႏယိုနဝ်ꩻ မျန်မာခမ်းထီကို ထွာပထမအရီးသွတ်ꩻ တက္ကသိုလ်ႏဒျာႏတဲင် အာသျခဝ်ကွဉ်ႏနဝ်ကို အစဝ်းသွတ်ꩻ တက္ကသိုလ်ႏဖုံႏ အကိုလဲ့ အဝ်ႏပါသော့ꩻနဝ်ꩻသွူ။

## သမဲင်ꩻ
ရန်ႏတကုင်ႏတက္ကသိုလ်ႏယိုနဝ်ꩻ တယ်ႏထောင်ႏခါꩻဒျာႏ ဗိတိသျ-အန္ဒိယခမ်းကို ကအဝ်ႏဒါႏ ကာလက္ကတားတက္ကသိုလ်ႏ စူဆꩻလ့ "ရန်ႏတကုင်ႏကေားလေက်"အနေႏ ခရိစ်နေင်ႏ ၁၈၇၈ ဗာႏကိုသွူ။ တွိုႏ ၁၉၀၄ ဗာႏနဝ်ꩻ ပြောင်ꩻဟဲ့ꩻဖန်လွေꩻလုဲင်ႏ "အစိုႏရကေားလေက်" အမိဉ်ꩻနဝ်ꩻတဲင် တွိုႏ ၁၉၂၀ ဗာႏနဝ်ꩻ ဖြယ်ပေါ်ႏထန်ႏလွဉ်ယင်း ယူနီဗာသီတီ ကေားလေက် တောမ်ႏ ဂျပ်သဉ်(ယုဒတန်)ကေားလေက် နဝ်ꩻသွူ။ ယူနီဗာသတီ ကေားလေက်နဝ်ꩻ တဆဲင်ႏတဝ်းတောမ်ႏ ဘာႏသာႏရေꩻ ကျောင်ꩻဒျာႏသွူ။ ဂျပ်သဉ် ကေားလေက်နဝ်ꩻတဲ့ အခေႏခံႏလွေꩻပါ နှစ်ခြင်းခရိယာန်ႏ ပျုသာႏသနာႏ ဘာႏသာႏရေꩻကျောင်ꩻနဝ်ꩻသွူ။ ရန်ႏတကုင်ႏတက္ကသိုလ်ႏယိုနဝ်ꩻ ဖွဲ့ဗူႏခါꩻဒျာႏ အင်္ဂလန်ခမ်းဆꩻလ့ကို ကအဝ်ႏဒါႏ အောက်သဖို့ တောမ်ႏ ကေင်းဗရစ် တက္ကသိုလ်ႏဖုံႏ စနိစ်အတွိုင်ꩻနဝ်ꩻသွူ။ တွိုႏ ၁၉၄၀ တောမ်ႏ ၁၉၅၀ နေင်ႏခိန်ႏအကို တက္ကသိုလ်ႏနဝ်ꩻ အာသျခဝ်ကွဉ်ႏနဝ်ကို ထွာစွဉ်ႏ အယံသွတ်ꩻတက္ကသိုလ်ႏတဖြုံႏတဲင် အာသျအရန်းကိုလဲ့ နွို့ပါသော့ꩻနွောင်ꩻ အရန်းအဝ်ႏတက္ကသိုလ်ႏတဲင် အာသျခမ်းလင် ကျောင်ꩻသားဖုံႏ လွဉ်သွဉ်ထူႏစွဉ်ႏ တက္ကသိုလ်ႏပညာႏနေနေသွူ။
 
ရန်ႏတကုင်ႏတက္ကသိုလ်ႏယို အစနဝ်ꩻ ပါမောက္ခကောင်သီဖုံႏ၊ ပညာႏသျင်ႏဖုံႏ တောမ်ႏ အစိုႏရလိုတန်ဖုံႏ အဝ်ႏပူꩻပေါင်ꩻအိုပ်ချုတ်လွေꩻဒျာႏလဲ့ တွိုႏ ၁၉၆၂ ဗာႏ "မျန်မာသိုသယ်လစ်တဖူꩻစဲဉ်ႏပါတီ" စိုးနဝ်ꩻ အဝ်ႏအရန်းထို ပညာႏရေꩻအွဉ်ငါဌာႏန အိုပ်ချုတ်စွဉ်ႏလွေꩻဒျာႏသွူ။ နဝ်ꩻထွူတကာႏတဝ်း ကျောင်ꩻကို သွဉ်ထူႏရေꩻဘာႏသာႏလဲ့ အဝ်ႏအဲင်းကလေတ်ဘာႏသာႏ ပြောင်ꩻလုဲင်ႏလွေꩻပါ မန်းဘာႏသာႏနဝ်ꩻသွူ။ ဆုဲင်ꩻတညတဝ်းအခိန်ႏကို ပညာႏရေꩻအဆင်ႏအရန်းဖုံႏလဲ့ ကွဲးထဲ့လင်ꩻထိုꩻ တလဲင်ႏတစိꩻတဲင် ခမ်းလင်နုဲင်ငံတကာဖုံႏ အသိမတ်ပျုမုꩻဖုံႏ ဆွိုးလွဉ်ထိုꩻဗာႏနဝ်ꩻသွူ။ တသီႏပညာႏ၊ ဘောဂဗေဒ တောမ်ႏ ပညာႏရေꩻဌာႏနဖုံႏလဲ့ ဖထန်ႏခေါ်ထိုꩻ ကျောင်ꩻခေါ်ခေါ်တဲင် တက္ကသိုလ်ႏမိဉ်ꩻနဝ်ꩻ ပြောင်ꩻလုဲင်ႏထိုꩻပါ "ရန်ႏတကုင်ႏ ဝိဇ္ဇာတောမ်ႏ သိပ္ပံ တက္ကသိုလ်ႏ"နဝ်ꩻသွူ။ 

## ဌာႏနဖုံႏ

* သင်္ချာဌာႏန
* ရူပဗေဒဌာႏန
* ဓာတုဗေဒဌာႏန
* ကုန်ထုတ်ဓာတုဌာႏန
* သတ္တဗေဒဌာႏန
* ရုက္ခဗေဒဌာႏန
* ဥပဒေႏဌာႏန
* လိတ်အင်္ဂလိပ်ဌာႏန
* လိတ်မန်းဌာႏန
* သမဲင်ꩻဌာႏန
* သွုပ်သမ်ႏခမ်းလင်ပညာႏရေꩻဌာႏန
* ဘူမိဗေဒဌာႏန
* အရှေ့တိုင်းပညာႏဌာႏန
* ကွန်ပျူတာသိပ္ပံပညာႏဌာႏန
* မနုဿဗေႏဒဌာႏန
* ဒဿနိကဗေႏဒဌာႏန
* သꩻပညာႏဌာႏန
* ဟံႏပထဝီႏဌာႏန
* ထွားလိတ်ဟော် တောမ်ႏ သုတပညာႏဌာႏန
* သုတေသနစခါပညာႏဌာႏန
* Fisheries and Aquaculture
* သဘာႏဝအသောင်ရင်ꩻတောမ်ႏ ထီဖဲ့ꩻဆဲင်ႏရာꩻ လွူꩻထွားရေꩻဌာႏန

## ဓာတ်ပုင်ႏဖုံႏ

File:Rangoon_university_student%27s_union.jpg|ရန်ႏတကုင်ႏတက္ကသိုလ်ႏ ကျောင်ꩻသားသမဂ္ဂ ရွုမ်ꩻနမ်း
File:ygnuni3.jpg|ရန်ႏတကုင်ႏတက္ကသိုလ်ႏ ထူႏဗွဲ့တောမ်ႏဖဲ့ꩻစွုမ်ႏသုင်ꩻဟော်ꩻတန်နမ်း တယ်ႏထွူစကျာꩻပုင်ႏ
File:RangoonUniversityAdministrationBuilding.jpg|ရန်ႏတကုင်ႏတက္ကသိုလ်ႏရွုမ်ꩻတွိုက် ခံႏဗာႏ ဒုတိယကမ္ဘာႏစဲ့ꩻဖေꩻ
YU Judson Church.JPG|ယုဒတန်ဖရာꩻကျောင်ꩻ
File:University Scho 35.JPG|ဂျပ်သဉ်ဖရာꩻကျောင်ꩻ (၂၀၁၂)
File:YU Dhamma Hall.JPG|တက္ကသိုလ်ႏဖုံႏ ဓမ္မာရုင်ႏ
File:Yadana Hall.JPG|ရတနာႏဆောင်


## အဆောင်ဖုံႏ

* အင်းဝဆောင်
* ပုဂံဆောင်
* ပဂိုꩻဆောင်
* ဒဂုံဆောင်
* အင်းလျားဆောင်
* မာလာဆောင်
* နဝဒေးဆောင်
* ပင်းယဆောင်
* ပြည်ဆောင်
* တကောင်းဆောင်
* သထွုံႏဆောင်
* သီရိဆောင်
* ရတနာဆောင်
* စစ်ကိုင်းဆောင်
* ရွှေဘိုဆောင်

* ရာမညဆောင်
*ဝေသာလီဆောင်

## အာႏကွိုꩻ

ကဏ္ဍ:မျန်မာခမ်းထီကို တက္ကသိုလ်ႏဖုံႏ